Tudor Chirilă critică "România Educată“: "E doar un proiect de imagine, la fel ca bicepsul în care se înfige seringa“.
Tudor Chirilă spune că "România Educată“ este "doar un proiect de imagine“. Tudor Chirilă: "Iohannis va lăsa educația așa cum a găsit-o“.
Într-o discuție privind educația din România, Tudor Chirilă a spus despre programul "România Educată“ că este "doar un proiect de imagine“ și l-a comparat cu "bicepsul în care se înfige seringa“.Artistul consideră că președintele Klaus Iohannis "va lăsa educația așa cum a găsit-o“."Este un proiect de imagine, în două mandate de președinte, Iohannis va lăsa educația așa cum a găsit-o. Este doar un proiect de imagine, la fel ca bicepsul în care se înfige seringa și el e Robocop, îi place chestia asta, pe nervii părinților, pe sensibilitatea copiilor“, a spus Tudor Chirilă, într-o emisiune la Europa Fm.Chirilă a mai atras atenția asupra abandonului școlar, abuzurilor din familii și numărului crescut de copii care au rămas în grija bunicilor: "Hai să ne uităm la abandonul școlar, hai să ne uităm la toți părinții care au plecat din țară, hai să ne uităm la numărul de copii care au fost lăsați pe mâna unor bunici care poate nu sunt neapărat educați, hai să ne uităm ce se întâmplă în familiile cu abuzuri.“"La sfârșitul școlii nu au competențe pentru a face alegeri în cunoștință de cauză, alegeri profesionale, alegeri de viață, nu sunt învățați să gândească, nu li se permite să dialogheze, nu există toleranța pentru cel rămas în urmă, dimpotrivă, sunt invitați la meditații nefiscalizate“, a mai spus Tudor Chirilă.